भगवान का चिंतन करने वाले धन्य: शास्त्री
पटियाला | श्रीशिव मंदिर आनंद नगर, त्रिपड़ी में मंदिर कमेटी द्वारा श्रीमदभागवत कथा भक्ति ज्ञान यज्ञ सप्ताह का आयोजन किया जा रहा है। चौथे दिन उत्तराखंड से आए कथा व्यास पं. बद्रीप्रसाद शास्त्री ने कहा कि मानव जीवन पाकर भी जो व्यक्ति भक्ति से दूर है, वो पशु समान है। मानव जीवन उसी का धन्य है जो भगवान भाव में मग्न रहकर हर रोज चिंतन करते हैं। उन्होंने कहा कि संसार में कुंती माता ही एकमात्र भक्त थीं जिसने भगवान से दुख मांगा और प्रभु वियोग सह सकीं। पंडित जय प्रकाश गैरोला ने दैनिक पूजा करवाई। डॉ. मान ने विशाल भंडारे का आयोजन किया। मंदिर कमेटी प्रधान हैप्पी शर्मा ने बताया कि कथा रोजाना दोपहर 3 बजे से शाम 7 बजे तक होगी। रोज साढ़े 7 बजे भंडारा होगा। कथा का समापन एक जनवरी को दोपहर एक बजे होगा।
hin_Deva hin_Deva